Tolong jelaskan mengenai Nud's dalam bahasa melayu

Nud's @ Nudin adalah pelukis komik legenda tanah air Malaysia. Beliau telah lama berkecimpung dalam bidang pengeluaran komik dan karya beliau kebanyakannya diterbitkan di majalah Gila-Gila. Beliau juga adalah kartunis kegemaran Lat.

Nuds merupakan kartunis yang mengendalikan kartun SEMBANG SEMBANG dalam Majalah Gila-Gila. Beliau berasal daripada Sungai Siput, Perak, dan mendapat pendidikan dalam bidang Diploma Accountancy dari UiTM. Karya-karya beliau sememangnya sarat dengan mesej, dan banyak menyentuh mengenai pelbagai perkara dalam kehidupan seharian melalui karya SEMBANG-SEMBANG dan ONCE UPON A TIME.

Selain gemar melukis kartun, kartunis Nuds juga mahir dalam lukisan karikatur. Dia sering hadir dalam promosi Majalah Gila-Gila, untuk melukis karikatur pada para peminat. Kini Nuds muncul dengan Koleksi SEMBANG SEMBANG Jilid 1 (berwajah baru) dan kompilasi ONCE UPON A TIME. Koleksi ini terdapat dalam 2 versi iaitu Soft Cover dan Hard Cover.